Sinivuokko (On kaunis, kirkas huhtikuu)
On kaunis, kirkas huhtikuu,
 on paljahana vielä puu
 ja lunta paljon maassa.
 Vaan katso, silmä sinervä
 nyt päivän puolla mättäällä
 jo aukee kotihaassa.

 Sa kevään ensi kukkanen,
 sa lapsi armaan päivyen,
 taas terve tultuasi!
 Taas päivän maasta viestin tuot
 ja hankeen kylmään kevään luot,
 sä vieno, sulollasi.

 En hennois taittaa varttasi,
 vaan katsos, pieni siskoni
 on sairas tuvassamme.
 Hän ehkä vielä virkoaa,
 kun sinut, armas, nähdä saa.
 Oi, viivy ilonamme!